ROZHODNUTIE KOMISIE
z 24. marca 1987,
ktorým sa ustanovuje vzor osvedčenia o zdravotnej nezávadnosti pre mäsové výrobky z Argentíny, Brazílie a Uruguaja
(87/221/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 77/99/EHS z 21. decembra 1976 o zdravotných problémoch zvierat ovplyvňujúcich obchod s mäsovými výrobkami1 vo vnútri spoločenstva, naposledy zmenenú a doplnenú nariadením (EHS) č. 3768/85/EHS2, a najmä na jej článok 17,
keďže v súlade s článkom 17 smernice 77/99/EHS má Komisia vypracovať vzor osvedčenia o zdravotnej nezávadnosti, ktoré má byť priložené k mäsovým výrobkom pri ich dovoze do spoločenstva, v rovnakom čase ako prijme zoznamy prevádzkární v tretích krajinách, schválených na účely dovozu týchto výrobkov do spoločenstva;
keďže sa toto rozhodnutie uplatňuje do zavedenia kompletnej legislatívy spoločenstva, týkajúcej sa dovozu mäsových výrobkov z tretích krajín; keďže z tohto dôvodu dovozy mäsových výrobkov z tretích krajín stále podliehajú inde uvedeným veterinárnym predpisom, ktoré sa týkajú predovšetkým zdravia zvierat v súlade so všeobecnými ustanovenia zmluvy;
keďže toto rozhodnutie sa zakladá na súčasných pravidlách spoločenstva a z tohto dôvodu ho bude potrebné opätovne preskúmať, akonáhle sa horeuvedené pravidlá doplnia;
keďže toto rozhodnutie je založené na inšpekciách na mieste vykonaných v Argentíne, Brazílii a Uruguaji; keďže vzhľadom na tieto inšpekcie je potrebné v súčasnosti zohľadniť iba úplne tepelne spracované hovädzie mäso v plechovkách a mrazené varené hovädzie mäso, ktoré sa varilo pri teplote v jadre minimálne 80 °C, pochádzajúce z prevádzkární, ktoré majú povolenie na vývoz do spoločenstva;
keďže sa v Argentíne, Uruguaji a Brazílii doteraz vykonávali inšpekcie na mieste veterinárnymi odborníkmi členských štátov a Komisie; keďže sa už vyhotovil vzor osvedčenia o zdravotnej nezávadnosti pre mäsové výrobky z Argentíny a Uruguaja v rozhodnutí Komisie 86/472/EHS3; keďže jednotný vzor pripojený k tomuto rozhodnutiu sa môže prijať pre tieto tri krajiny; keďže rozhodnutie 86/472/EHS by sa malo z tohto dôvodu zrušiť;
keďže, opatrenia uvedené v tomto nariadení sú v súlade so stanoviskom Stáleho veterinárneho výboru,
PRIJALA TOTO NARIADENIE:
Článok 1
Vzor osvedčenia o zdravotnej nezávadnosti, ktoré musí byť priložené k mäsovým výrobkom z Argentíny, Brazílie a Uruguaja, sa uvádza v prílohe k tomuto rozhodnutiu.
Článok 2
Toto rozhodnutie sa opätovne preskúma po prijatí nových pravidiel, týkajúcich sa príslušných mäsových výrobkov, ktoré sa budú uplatňovať na tretie krajiny.
Článok 3
Rozhodnutie 86/472/EHS sa týmto zrušuje.
Článok 4
Toto rozhodnutie je adresované členským štátom.
V Bruseli 24. marca 1987